**La început a fost cuvântul**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Până şi strigătul de durere nu se aude,

rămâne ca o pasăre mută

suspendat în golul dintre adevăr şi minciună

pe care oamenii îl ignoră.

La începutul lumii cuvântul îşi dăduse sieşi întâietate,

Dumnezeu şi oamenii l-au respectat

punând în el întregul deznodământ

ce dansează pe sârma dintre trecut şi viitor

şi trece pe deasupra capetelor noastre

ca o rază de lumină.

După un timp ne-am convins cu toţii

că nu putem şti niciodată

dacă sensul în care mergem

este cel nimerit.